
104/2022 FORU ARAUA, uztailaren 18koa
Gizarte Politiken Saila
Espediente zenbakia: INFOPU 2022/0016
xxxxxk egindako informazio publikoaren eskaera ezeztatzea.
2022ko uztailaren 5ean, xxxxxk(NAN: xxxxx), gardentasunari, herritarren parte-hartzeari eta gobernu onari buruzko otsailaren 8ko 1/2017 Foru Arauaren babesean, informazio publikoa eskuratzeko eskaera bat aurkeztu zuen Arabako Foru Aldundiaren Erregistroan. Eskaera hori INFOPU zenbakiarekin erregistratu zen.
Eskaerak honi egiten dio erreferentzia: 
“Gasteizko Aurora (Hedegile kalea 56-58), Arquillos eta Los Molinos (Errota kalea 2) zentroak zentro soziosanitario gisa baimentzeko agiriaren kopia, bai eta horien aldaketen kopia ere”.
Ondorioz, nire eskumenez baliatuz,,
XEDATZEN DUT
LEHENENGOA. Zure eskaera aztertu ondoren, informazioa eskuratzea ezetsi da, jarraian azaltzen diren arrazoiengatik:
Gizarte Zerbitzuei buruzko abenduaren 5eko 12/2008 Legearen 41.10 artikuluan ezarritakoaren arabera:

"41. artikulua. Foru-aldundienak.
Foru-organoen eskumena izango da, bakoitzak bere lurraldean, honako eginkizun hauek betetzea:
10. Bere lurraldean dauden titulartasun pribatuko zerbitzu, zentro eta erakundeak baimentzea eta, hala badagokio, homologatzea, eta zerbitzu, zentro eta erakunde pribatu horiek ikuskatzea eta zehatzeko ahala erabiltzea, salbu eta hurrengo artikuluko 10. paragrafoan aurreikusitako ikuskapenerako udal-eskumenei dagozkienean, bai eta haien titulartasunekoei dagokienez ere ".

Bestalde, Euskal Autonomia Erkidegoko gizarte-zerbitzuen baimena, erregistroa, homologazioa eta ikuskapena arautzen dituen martxoaren 10eko 40/1998 Dekretuaren 1.2 eta 5. artikuluek honako hau ezartzen dute:

"1. artikulua. – Xedea.
1. – Dekretu honen xedea da Euskal Autonomia Erkidegoan gizarte zerbitzuak ematerako orduan esku hartzen duten erakunde, zerbitzu eta zentroak antolatzeko arauak ezartzea.
2. – Horretarako, honako jarduera hauek arautzen dira:
a) Titulartasun pribatuko zerbitzu eta zentroei administrazio-baimena ematea, baldin eta zerbitzu eta zentro horiek prestazioen kalitatea eta arreta egokia bermatzeko beharrezkoak diren betekizun eta baldintzak betetzen badituzte ".

- "5. artikulua. – Administrazio-baimena eta komunikazioa behar duten egintzak.
1. – Administrazio-baimena beharko dute:
a) Titulartasun pribatuko gizarte-zerbitzuen zerbitzuak eta zentroak sortu, eraiki edo instalatzeko eta abian jartzeko egintzak.
b) Hasierako egiturari edo araubide funtzionalari dagokionez har daitezkeen aldaketa-egintzak.
c) Zerbitzu edo zentro bat lekuz aldatzea "

Horregatik guztiagatik, informazioa eskatzen duten zentroak titulartasun publikokoak direnez eta ez pribatukoak, ez dute administrazio honen baimenik behar eta, beraz, ez dago eskatutako dokumentaziorik.
BIGARRENA. Ebazpen honek amaiera ematen dio administrazio-bideari, eta, beraren aurka, administrazioarekiko auzi-errekurtsoa jarri ahal izango da Vitoria-Gasteizko administrazioarekiko auzien epaitegietan, bi hilabeteko epean, edo, aldez aurretik eta nahi izanez gero, erreklamazioa aurkeztu ahal izango da Gardentasunerako eta Gobernu Onerako Foru Kontseiluan, hilabeteko epean; bi kasuetan, ebazpen hau jakinarazi eta hurrengo egunetik aurrera hasiko da epea.
Vitoria-Gasteiz.
	Emilio Sola Ballojera
Gizarte Politiken foru diputatua

	Ana Belén Otero Miguélez
Gizarte Zerbitzuen zuzendaria

